Sbatax-il persuna mejta u oħrajn midruba wara li ġġarrfet lukanda fiċ-Ċina Ritratt: Getty Images Sbatax-il persuna mietu wara li ġġarrfet lukanda fil-belt ta' Suzhou li tinsab fiċ-Ċina. Wara 36 siegħa ta' operazzjonijiet ta' tfittxija, ħaddiema tas-salvataġġ sabu 23 persuna midfuna qalb it-terrapien. Sitt persuni nstabu ħajjin. Jingħad li l-bini għadda minn rinnovazzjonijiet frekwenti fl-aħħar snin. Resident qal li qabel il-bini kellu biss tliet sulari, iżda matul is-snin kienu qed iżidu aktar sulari. Fil-bidu kien maħsub li kien hemm 18-il persuna fil-lukanda fil-ħin li ġġarrfet, iżda wara ġie żvelat li kien hemm ħames persuni ġewwa li ma kinux irreġistrati. Mis-sitt persuni li nstabu ħajjin, intqal li ħamsa minnhom indarbu iżda kienu f'kundizzjoni stabbli. Fl-istess waqt kien hemm persuna waħda li ma sofriet l-ebda ġrieħi.